Σπύρος Ευαγγελάτος

Ο Σπύρος Ευαγγελάτος (Αθήνα, 20 Οκτωβρίου 1940 – Αθήνα, 24 Ιανουαρίου 2017) ήταν Έλληνας σκηνοθέτης του θεάτρου πανεπιστημιακός και ακαδημαϊκός.

Βιογραφία
Γεννημένος στην Αθήνα, ο Ευαγγελάτος ήταν γιος του συνθέτη και αρχιμουσικού της Λυρικής Σκηνής Αντίοχου Ευαγγελάτου και της αρπίστριας Ξένης Μπουρεξάκη. Επηρεασμένος από την καλλιτεχνική παράδοση της οικογένειάς του, κατευθύνθηκε προς τον χώρο του θεάτρου. Αρχικά σπούδασε στη Φιλοσοφική Σχολή του Πανεπιστημίου Αθηνών και στη συνέχεια στη Δραματική Σχολή του Εθνικού Θεάτρου, από την οποία αποφοίτησε το 1961. Κατά την περίοδο 1966-1970, συμπλήρωσε τις σπουδές του στο εξωτερικό, σπουδάζοντας θέατρο και θεατρολογία με υποτροφία στο Πανεπιστήμιο της Βιέννης.

Συμμετοχές
Aπό το 1962, ιδρυτής της «Νεοελληνικής Σκηνής», ο Ευαγγελάτος συνεργάστηκε με το Εθνικό Θέατρο από το 1971 έως το 1977, σκηνοθετώντας παραστάσεις στην Επίδαυρο και άλλες τοποθεσίες. Διετέλεσε γενικός διευθυντής του Κρατικού Θεάτρου Βορείου Ελλάδος (1977-1980) και διευθυντής της Εθνικής Λυρικής Σκηνής (1984-1987). 

Το 1975, ίδρυσε το "Αμφι-θέατρο", μέσω του οποίου διοργάνωνε παραστάσεις παγκοσμίως. Τον Φεβρουάριο του 2011 ανακοίνωσε την πρόθεσή του να αναστείλει τη λειτουργία του "Αμφι-θεάτρου" λόγω οικονομικών προβλημάτων.

 Διακρίσεις 
Έχει τιμηθεί με το βραβείο «Κάρολος Κουν» (1988), το βραβείο της Εταιρείας Ελλήνων Θεατρικών Συγγραφέων (1994), το βραβείο Σκηνοθεσίας της Εταιρείας Ελλήνων Θεατρικών Συγγραφέων (1996), με το παράσημο του Ταξιάρχη του Τάγματος του Φοίνικος, ενώ το 2005 εκλέχθηκε τακτικό μέλος της Ακαδημίας Αθηνών.

 Ακαδημαϊκή καριέρα 
Το 1970 έγινε διδάκτορας της Φιλοσοφικής Σχολής της Αθήνας και το 1989 εξελέγη αναπληρωτής καθηγητής του Τμήματος Ιστορίας και Αρχαιολογίας της ίδιας Σχολής. Το 1991 ανέλαβε την έδρα του Τμήματος Θεατρικών Σπουδών της Φιλοσοφικής Σχολής Αθηνών, που μόλις είχε δημιουργηθεί. Επίσης το διάστημα 1997-1999 έγινε πρόεδρος του ίδιου τμήματος.

Στις 12 Ιανουαρίου 2012 ανακηρύχθηκε αντιπρόεδρος της Ακαδημίας Αθηνών και πρόεδρος το 2013.

 Προσωπική ζωή 
Ήταν νυμφευμένος με την ηθοποιό Λήδα Τασσοπούλου (1953-2005), με την οποία απέκτησαν δύο τέκνα, τον Αντίοχο (1986-2010) και την Κατερίνα (1979-).

 Θεατρικές Παραστάσεις 
Κατάλογος θεατρικών παραστάσεων που σκηνοθέτησε ο Ευαγγελάτος.

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1964/1965 Η κυρά της θάλασσας Θίασος Αντιγόνης Βαλάκου Θέατρο Γιώργου Παππά Ελληνική Θεατρική Περίοδος 1970/1971 Ο μισάνθρωπος Εθνικό Θέατρο της Ελλάδας Δημοτικό Θέατρο ΠειραιάΚτήριο Τσίλερ Ελληνική Θεατρική Περίοδος 1971/1972 Οι γίγαντες του βουνού : (μύθος) Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1975/1976 Ερωτόκριτος Αμφι-θέατρο Σπύρου ΕυαγγελάτουΘεατρικές επιχειρήσεις Βαγγέλη Λιβαδά Θέατρο Καλουτά Ελληνική Θεατρική Περίοδος 1978/1979 Η επίσκεψη της γηραιάς κυρίας Κρατικό Θέατρο Βορείου Ελλάδος Θέατρο Εταιρείας Μακεδονικών Σπουδών Ελληνική Θεατρική Περίοδος 1978/1979 Ταρτούφος Αμφι-θέατρο Σπύρου Ευαγγελάτου Δημοτικό Θέατρο Πειραιά Ελληνική Θεατρική Περίοδος 1980/1981 Στο βυθό Εθνικό Θέατρο της Ελλάδας Θέατρο Rex Ελληνική Θεατρική Περίοδος 1982/1983 Οθέλλος Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1984/1985 Φορτουνάτος Αμφι-θέατρο Σπύρου Ευαγγελάτου Αμφι-Θέατρο Ελληνική Θεατρική Περίοδος 1986/1987 Φιλουμένα Θίασος Αλίκης Βουγιουκλάκη Θέατρο Αλίκη Ελληνική Θεατρική Περίοδος 1987/1988 Στάθης Δημοτικό Περιφερειακό Θέατρο Κρήτης περιοδεία Ελληνική Θεατρική Περίοδος 1991/1992Ελληνική Θεατρική Περίοδος 1992/1993 Άμλετ Αμφι-θέατρο Σπύρου Ευαγγελάτου Αμφι-Θέατρο Ελληνική Θεατρική Περίοδος 1994/1995 Το πένθος ταιριάζει στην Ηλέκτρα Αμφι-θέατρο Σπύρου Ευαγγελάτου Αμφι-Θέατρο Ελληνική Θεατρική Περίοδος 1995/1996 Μαρία Στιούαρτ Αμφι-θέατρο Σπύρου Ευαγγελάτου Αμφι-Θέατρο Ελληνική Θεατρική Περίοδος 1995/1996 Το σπίτι της Μπερνάρντα Άλμπα Εθνικό Θέατρο της Ελλάδας περιοδεία Ελληνική Θεατρική Περίοδος 1995/1996 Ερωφίλη Δημοτικό Περιφερειακό Θέατρο ΚρήτηςΑμφι-θέατρο Σπύρου Ευαγγελάτου περιοδεία Ελληνική Θεατρική Περίοδος 1996/1997 Βρυκόλακες Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 1997/1998 Απόψε αυτοσχεδιάζουμε Αμφι-θέατρο Σπύρου Ευαγγελάτου Αμφι-Θέατρο Ελληνική Θεατρική Περίοδος 2000/2001 Μήδεια Αμφι-θέατρο Σπύρου Ευαγγελάτου περιοδεία Ελληνική Θεατρική Περίοδος 2011/2012 Ο Βασιλικός Εθνικό Θέατρο της Ελλάδας Κτήριο Τσίλερ Ελληνική Θεατρική Περίοδος 2013/2014 Ο έμπορος της Βενετίας Θεατρικός Οργανισμός Ακροπόλ Θέατρο Ακροπόλ

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

 Εξωτερικοί σύνδεσμοι 


Κατηγορία:Έλληνες σκηνοθέτες
Κατηγορία:Έλληνες σκηνοθέτες θεάτρου
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Έλληνες ιστορικοί του θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Έλληνες πανεπιστημιακοί του 21ου αιώνα